Diesel shortage across the US deepens ৰাছিয়া-ইউক্ৰেইন যুদ্ধৰ মাজত আমেৰিকা যুক্তৰাষ্ট্ৰত এক অভূতপূৰ্ব ডিজেল সংকট দেখা দিছে। ইতিমধ্যে পৰিস্থিতিটো নিয়ন্ত্ৰণ কৰিবলৈ এটা কোম্পানীয়ে জৰুৰীকালীন যোগান প্ৰটোকল প্ৰৱৰ্তন কৰিছে। কোম্পানীটোৱে গ্ৰাহকসকলক ৭২ ঘণ্টা আগতে অৰ্ডাৰ দিবলৈ অনুৰোধ জনাইছে যাতে যোগান সঠিকভাৱে সম্পূৰ্ণ কৰিব পৰা যায়।
প্ৰতিবেদনত দাবী কৰা হৈছে যে আমেৰিকা যুক্তৰাষ্ট্ৰৰ ডিজেলৰ মজুত কেইবা মাহ ধৰি হ্ৰাস হৈ আহিছে। এই মাহত মজুত ১৪ বছৰৰ নিম্নতম স্তৰলৈ হ্ৰাস পাইছে। বৰ্তমান দেশৰ সঞ্চয়ত মাত্ৰ ২৫ দিনৰ ডিজেল ষ্টকহে বাকী আছে।
ডিজেল আৰু অন্যান্য ডিষ্টিলড ইন্ধন পৰিবহনৰ বাবে দেশৰ সৰ্ববৃহৎ পাইপলাইন কল'নিয়েল ইতিমধ্যে সম্পূৰ্ণৰূপে বুক কৰা হৈছে। যদি এই ইন্ধনবোৰ সোনকালে যোগান ধৰা সম্ভৱ হয় তেনেহ'লে যোগানৰ চাপ হ্ৰাস হ'ব পাৰে। কিন্তু ইয়াত দীঘলীয়া সময় লাগিব। প্ৰথম ডেলিভাৰীটো নৱেম্বৰৰ আৰম্ভণিতে হ'ব।
এই সপ্তাহৰ আৰম্ভণিতে বিনিয়োগ বেংক গোল্ডমেন চাক্সে ডিজেল সংকটৰ বিষয়ে সতৰ্ক কৰি দিছিল। এই সংকট কেৱল আমেৰিকা যুক্তৰাষ্ট্ৰতে নহয়, সমগ্ৰ ইউৰোপতে বিয়পি পৰিছে। ফলস্বৰূপে আগন্তুক শীতকালত ইন্ধনৰ মূল্য নিয়ন্ত্ৰণৰ বাহিৰত থাকিব।
বেঙ্কটোৰ মতে, শোধনাগাৰ সক্ষমতাত বিনিয়োগৰ অভাৱ, শোধনাগাৰ বন্ধ হোৱা আৰু শোধনৰ ক্ষেত্ৰত বিভিন্ন বাধাৰ বাবে পৰিশোধিত ইন্ধন তেলৰ অভাৱ হৈছে। আৰু ইয়াৰ ভিতৰত আটাইতকৈ গুৰুতৰ ৰূপ ধাৰণ কৰিছে ডিজেল সংকটে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
